Eestlus Rootsis on väga mitmetahuline ja kätkeb endas eesti kultuuri ja vaimsuse säilitamist läbi 50ne okupatsiooniaasta. Üks selliseid kantse siin Stockholmis on Eesti kool, mis tegutseb edukalt juba enam kui kuus aastakümmet ja mis on Stockholmi koolide pingereas pidevalt esikümne hulgas. Ma  usun, et tänaste koolitüdrukute- ja poiste hulgast saaks ka Eesti välisteenistusse tublit täiendust nii nagu me ka 90ndate alguses Eesti välisteenistust rajades saime toetuda väljaspool Eestit teadmisi ja oskusi omandanud inimeste kogemustele, kusjuures neist paljud kuuluvad tänaseni Eesti diplomaatide kuldvarasse. Kuid mitmed Eesti päritolu mehed ja naised on tänapäeval tegevad ka Rootsi välisteenistuses ja ma usun, et see on kasuks mõlemale poolele. Ja nii on see paljudel teistelgi elualadel.